Diari Oficial de la Generalitat Valenciana


Sumari del DOGV 6049, del 03-07-2009 (2009/7657)

RESOLUCIÓ de 5 de juny de 2009, del director general de Recursos Humans, per la qual convoca un concurs oposició per a la provisió de vacants de tècnic de la funció administrativa d'institucions sanitàries de l'Agència Valenciana de Salut.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6049

Data del DOGV
:   03-07-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/7657


Data del document
:   05-06-2009

Organisme emissor
:   Conselleria de Sanitat

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu

RESOLUCIÓ de 5 de juny de 2009, del director general de Recursos Humans, per la qual convoca un concurs oposició per a la provisió de vacants de tècnic de la funció administrativa d'institucions sanitàries de l'Agència Valenciana de Salut. [2009/7657]
Atés que l'oferta d'ocupació de personal adscrit a les institucions sanitàries de l'Agència Valenciana de Salut aprovada pel Decret 176/2008, de 21 de novembre de 2008, del Consell, està pendent d'execució quant a diverses categories, es convoca un concurs oposició per a la cobertura de les places anunciades de tècnic de la funció administrativa d'institucions sanitàries dependents de l'Agència Valenciana de Salut.
Esta convocatòria es regix pel que disposa el capítol III del Decret 7/2003, de 28 de gener, del Consell de la Generalitat, que aprova el Reglament de selecció i provisió de places de personal estatutari al servici d'institucions sanitàries de la Generalitat Valenciana.
Esta Direcció General de Recursos Humans, fent ús de la competència delegada per l'article 1.3.3 de la Resolució de 19 de febrer de 2009, del director gerent de l'Agència Valenciana de Salut, per la qual publica la delegació per a competències en matèria de personal de l'Agència Valenciana de Salut, i després d'haver consultat les organitzacions sindicals amb representació en la Mesa Sectorial de Sanitat, acorda establir les bases següents.
Bases de la convocatòria
1. Normes generals
1.1. Es convoquen proves selectives per a la provisió de 10 places vacants de personal estatutari del grup A, tècnic de la funció administrativa, d'institucions sanitàries de l'Agència Valenciana de Salut.
1.2. El procés selectiu es du a terme per mitjà del sistema de concurs oposició.
1.3. D'acord amb l'article 55 del Decret 7/2003, de 28 de gener, s'establix una reserva de 2 places per a cobrir-les pel torn de promoció interna. Les places que no es cobrisquen per este torn s'acumulen al torn d'accés lliure.
1.4. Atés el nombre de places convocades es fa la reserva d'1 plaça per a persones que tinguen la condició legal de persones amb discapacitat, amb grau de discapacitat igual o superior al 33%, d'acord amb l'article 5.1 del Decret 7/2003, de 28 de gener.
2. Requisits dels aspirants
Les condicions per a ser admesos a les proves s'han de tindre en el moment d'acabar-se el termini de presentació de sol·licituds i s'han de mantindre durant tot el procés selectiu, fins al moment de la presa de possessió.
a) Requisits generals
2.1. Tindre la nacionalitat espanyola o la de qualsevol altre estat membre de la Unió Europea, o bé la d'un dels estats a què, per tractats internacionals celebrats per la Unió Europea i ratificats per Espanya, s'aplique la lliure circulació de treballadors en els termes en què esta la definix el Tractat Constitutiu de la Unió Europea, o tindre este dret d'acord amb el que preveu el Decret 543/2001, de 18 de maig.
2.2. Tindre fets els setze anys i no haver arribat a l'edat de jubilació forçosa.
2.3. Tindre el títol de llicenciat, enginyer superior, arquitecte o equivalent, o estar en condicions d'obtindre'l dins del termini de presentació de les sol·licituds.
2.4. Tindre la capacitat funcional necessària per a l'exercici de les tasques que es deriven del nomenament, capacitat que s'ha d'acreditar per mitjà d'un certificat mèdic. La presa de possessió queda supeditada a la superació d'este requisit.
2.5. No haver sigut separat per mitjà d'un expedient disciplinari del servici de qualsevol servici de salut o administració pública, ni trobar-se inhabilitat amb caràcter ferm per a l'exercici de funcions públiques ni, si és el cas, per a la professió corresponent. En el cas dels nacionals dels altres estats esmentats en el paràgraf 2.1, no trobar-se inhabilitat, per cap sanció o pena, per a l'exercici professional o per a l'accés a funcions o servicis públics en un Estat membre, ni haver sigut separat per una sanció disciplinària de cap de les administracions o servicis públics del país.
2.6. Haver ingressat els drets d'examen com especifica la base 3 d'esta convocatòria.
b) Requisits específics per al torn restringit de promoció interna
Pot concórrer a les proves selectives pel sistema de promoció interna el personal estatutari fix dependent de l'Agència Valenciana de Salut que tinga i acredite durant el termini de presentació de sol·licituds els requisits generals exigits a tots els participants i, a més:
- Pertànyer a un grup de classificació inferior, siga immediat o no, o a diferent categoria o especialitat del mateix grup.
- Haver prestat servicis com a personal estatutari fix durant, almenys, dos anys en el grup de procedència.
c) Requisits específics per a la quota de persones discapacitades
Les persones que tinguen la condició de discapacitades han d'acreditar el grau de discapacitat i la compatibilitat amb l'exercici de les tasques i funcions pròpies dels llocs de treball que s'han de proveir, per mitjà d'una fotocòpia compulsada de la resolució administrativa de l'òrgan competent de la Conselleria de Benestar Social o, si és el cas, de l'òrgan competent de la comunitat autònoma respectiva, per la qual es reconeix eixa condició. Este document s'ha d'adjuntar a la sol·licitud de participació en les proves.
d) Moment en què s'ha d'acreditar el compliment dels requisits per a concursar
La persona aspirant ha d'acreditar els requisits per mitjà de fotocòpies ben compulsades i les ha d'aportar dins del termini establit en la base 6.5 d'esta resolució.
3. Sol·licituds
3.1. Les persones interessades a participar en el concurs oposició han d'omplir una sol·licitud que s'ha d'ajustar necessàriament al model que faciliten les direccions territorials de la Conselleria de Sanitat i la Gerència d'Alcoi. L'imprés també es pot descarregar des de la pàgina web de la Conselleria de Sanitat (www.san.gva.es). Els sol·licitants han d'omplir la sol·licitud d'acord amb les instruccions que figuren en l'imprés. El pagament dels drets d'examen (25,30 €) s'ha de fer abans de presentar l'imprés en una de les entitats col·laboradores que figuren el mateix imprés.
Les persones que acrediten, juntament amb la sol·licitud, la condició de discapacitades estan exemptes del pagament dels drets d'examen, segons que establix la Llei de Taxes de la Generalitat Valenciana.
També estan exemptes del pagament de drets les persones que acrediten, juntament amb la sol·licitud, la condició de membres de família nombrosa de categoria especial.
Les persones que acrediten, juntament amb la sol·licitud, la condició de membres de família nombrosa de categoria general tenen una bonificació del 50% dels drets d'examen.
Pagats els drets d'examen, l'oficina de l'entitat bancària on es fa l'ingrés ha de segellar i datar tots els exemplars de què consta l'imprés, conserva l'exemplar per a l'entitat i en torna la resta a la persona interessada.
3.2. La instància, segellada per l'entitat bancària, es pot presentar en les unitats de Registre de les dependències administratives següents:
- 03179 Alacant: c/ Girona, 26.
- 03658 Alcoi: plaça d'Espanya, 2.
- 12188 Castelló de la Plana: c/ Hort dels Corders, 12.
- 46159 València: av. de Ferran el Catòlic, 74.
O per mitjà de qualsevol de les formes previstes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999.
Un dels exemplars de la instància queda en poder de la persona interessada i li servix de justificant.
En cap cas el pagament en l'entitat bancària ni la descàrrega de l'imprés des de la pàgina web de la Conselleria de Sanitat comporta la substitució del tràmit de presentació de la instància en temps i forma segons que s'indica ací.
3.3. El termini de presentació d'instàncies és d'un mes, comptat a partir de l'endemà de la publicació de la convocatòria en el Diari Oficial de la Comunitat Valenciana.
3.4. La consignació de dades falses en la instància, o en la documentació aportada pels aspirants, comporta l'exclusió del concurs i la nul·litat de la plaça adjudicada, si és el cas, sense perjuí de les mesures legals que corresponguen.
3.5. L'adreça que figure en les instàncies es considera l'única vàlida per a notificacions, i són responsabilitat exclusiva de l'aspirant tant les errades en la consignació com la comunicació a l'Agència Valenciana de Salut de qualsevol canvi del domicili.
3.6. El tribunal ha d'establir, per a les persones amb discapacitat que ho sol·liciten, les adaptacions possibles de temps i mitjans per a la realització de les proves. Per a això, les persones interessades han de formular la petició corresponent en la sol·licitud de participació en la convocatòria. Les adaptacions no poden desvirtuar el caràcter de la prova, la finalitat de la qual és valorar l'aptitud dels aspirants per a les funcions pròpies de la plaça a què concursen.
3.7. Els aspirants només poden participar a través d'un dels dos sistemes d'accés assenyalats: torn lliure o promoció interna. L'opció pel torn de promoció interna s'ha de formular en la sol·licitud de participació en la convocatòria, en l'espai habilitat per a això. En el cas que l'aspirant no complisca els requisits per a concursar per este torn, la sol·licitud es trasllada automàticament al torn lliure. Els aspirants que opten en la instància pel torn de promoció interna no poden optar a les places assignades al torn lliure. La quota de persones discapacitades està inclosa en el sistema d'accés pel torn lliure.
4. Admissió i exclusió d'aspirants
4.1. Acabat el termini de presentació d'instàncies, el director general de Recursos Humans ha d'aprovar, mitjançant una resolució, la llista provisional d'aspirants admesos i exclosos, pel torn lliure i pel torn de promoció interna, amb l'expressió de les causes d'exclusió. També s'ha de publicar la llista dels aspirants admesos directament al segon exercici perquè estan exempts del primer. La llista provisional també s'ha de publicar en els taulers d'anuncis dels Servicis Centrals i de les direccions territorials de la Conselleria de Sanitat.
Els aspirants exclosos disposen aleshores d'un termini de deu dies hàbils, comptador des de l'endemà de la publicació en el Diari Oficial de la Comunitat Valenciana de la resolució, per a esmenar els defectes apreciats.
4.2. Una vegada finalitzat el termini d'esmena de defectes, s'ha de publicar en el Diari Oficial de la Comunitat Valenciana la llista definitiva d'aspirants admesos i exclosos. Així mateix, esta llista definitiva s'ha de publicar en els taulers d'anuncis dels Servicis Centrals i de les direccions territorials de la Conselleria de Sanitat.
En la mateixa resolució per la qual es publica la llista d'admesos i exclosos s'ha d'indicar el lloc, la data i hora de la primera prova, publicació que ha de fer-se amb una antelació mínima de 15 dies naturals a la realització de l'exercici. Esta publicació servix de notificació a les persones interessades.
5. Tribunal
5.1. El tribunal l'ha de nomenar el director general de Recursos Humans. La llista dels membres s'ha de publicar amb una antelació d'un mes com a mínim al començament de les proves. El tribunal el componen cinc membres, inclosos el president i el secretari. També s'han de nomenar els suplents respectius. Tres dels vocals han de tindre la titulació requerida per a l'accés a la mateixa categoria i especialitat convocada.
5.2. Règim de funcionament
5.2.1. S'apliquen les normes de funcionament i composició del tribunal que establix l'article 6 del Decret 7/2003, de 28 de gener.
5.2.2. Per a comunicacions i la resta d'incidències, el tribunal té la seu als Servicis Centrals de la Conselleria de Sanitat, c/ Misser Mascó, 31, 46213 València.
6. Procediment de la convocatòria
Les proves selectives pel sistema de concurs oposició consistixen en la celebració de cada una de les fases, a fi de determinar l'aptitud dels aspirants i de fixar-ne l'orde de prelació per a la selecció.
6.1. En la fase d'oposició els aspirants han de fer dos exercicis.
6.1.1. El primer exercici consistix en la contestació per escrit, en el termini màxim d'una hora, d'un qüestionari de preguntes sobre el contingut dels 63 temes que s'inclouen com a annex II: 3 de normativa general, 7 de normativa sanitària comuna, 3 d'informàtica i 50 del temari específic de la categoria.
El 15% com a mínim ha de versar sobre el temari no específic de la categoria.
El qüestionari és de tipus test, en forma de preguntes amb diverses respostes, de les quals només una és la correcta. S'aplica la fórmula de correcció: A-(E/n-1), en la qual A és el nombre d'encerts, E el nombre d'errades i n el nombre de respostes alternatives.
Estan exempts de fer este exercici els aspirants que es presenten pel torn de promoció interna i opten al mateix grup o grup immediat superior de la seua mateixa àrea de classificació (o sanitària o de gestió i servicis). Este grup d'aspirants constituïx la modalitat 1 de promoció interna.
Els aspirants que es presenten pel torn de promoció interna i opten a un grup no immediatament superior de la seua mateixa àrea de classificació (o sanitària o de gestió i servicis) han de fer este primer exercici només sobre els 50 temes del temari específic de la categoria. Este grup d'aspirants constituïx la modalitat 2 de promoció interna.
Els aspirants que es presenten pel torn de promoció interna i opten a qualsevol grup d'àrea diferent de classificació (sanitària a gestió i servicis o viceversa) han de fer este primer exercici només sobre els 7 temes de normativa sanitària comuna, els 3 temes d'informàtica i els 50 temes del temari específic de la categoria. Este grup d'aspirants constituïx la modalitat 3 de promoció interna.
6.1.2. El segon exercici, de caràcter pràctic, té com a finalitat valorar les aptituds, destreses i capacitat professional dels aspirants en relació amb les funcions pròpies de la categoria a què opten, i versa sobre els 50 temes del temari específic de la categoria que s'inclou en l'annex II.
6.1.3. Els aspirants són convocats per a cada exercici en crida única, i perden els drets els opositors que no compareguen a fer-lo.
Els aspirants han d'acreditar la identitat per mitjà de la presentació del DNI, passaport o permís de conduir, i no són vàlides les fotocòpies compulsades d'eixos documents. En cas de robatori o pèrdua, han de presentar la denúncia davant de la policia i un altre document oficial amb foto.
Els membres del tribunal i el personal col·laborador no permetran l'accés a l'aula on s'ha de fer l'exercici a les persones que compareguen quan s'haja acabat la crida dels aspirants i estiga la porta de l'aula tancada.
6.1.4. És competència del tribunal la determinació concreta del nombre de preguntes que cal contestar adequadament per a superar cada exercici. Estos criteris s'han de comunicar durant la lectura d'instruccions per a la realització de cada prova.
La puntuació màxima en la fase d'oposició és de 100 punts, a cada exercici en corresponen 50. Es considera aprovat en cada exercici, i són els dos eliminatoris, l'aspirant que obtinga com a mínim 25 punts.
Els aspirants presentats pel torn de promoció interna que es presenten al primer exercici reben la qualificació d'aptes o no aptes segons si obtenen la puntuació mínima de 25 punts.
6.1.5. Acabat el primer exercici, el tribunal ha de fer pública, en els taulers d'anuncis de la seu central de la Conselleria de Sanitat, el full de les respostes de cada exercici. Per a informació només, eixa publicació es fa també en els taulers d'anuncis de les direccions territorials, així com en la pàgina web de la Conselleria de Sanitat (www.san.gva.es).
Els aspirants disposen d'un termini de 10 dies hàbils, comptador des de l'endemà d'esta publicació, per a fer-hi les al·legacions que consideren pertinents.
Vistes les al·legacions, el tribunal ha de publicar, de la mateixa forma, el full definitiu de les respostes de l'exercici i la llista dels aspirants que l'aproven, per orde de la puntuació assolida, i també la llista dels aspirants per promoció interna que obtenen la qualificació d'aptes.
Els aspirants disposen d'un termini de 10 dies hàbils, comptador des de l'endemà d'esta publicació, per a fer-hi les al·legacions que consideren pertinents, que ja no poden ser referides al contingut de l'examen.
Vistes les al·legacions, el tribunal ha de publicar, de la mateixa manera i almenys amb 48 hores d'antelació, el lloc, la data i l'hora del segon exercici, la llista definitiva d'aspirants aprovats en el primer exercici per cada torn i també la llista d'aspirants que estan directament admesos al segon exercici perquè estan exempts del primer.
Una vegada acabat el segon exercici, el tribunal ha de fer pública, de la mateixa forma que amb el primer, la relació d'aspirants aprovats per l'orde de puntuació aconseguida.
Els aspirants disposen d'un termini de 10 dies hàbils, comptador des de l'endemà d'esta publicació, per a fer-hi les al·legacions que consideren pertinents.
Vistes les al·legacions, el tribunal ha de publicar de la mateixa manera la llista d'aspirants que han superat la fase d'oposició per l'orde de puntuació total. Les llistes dels aspirants aprovats pel torn lliure i pel torn de promoció interna s'han de publicar separades. El torn de promoció interna s'ordena sobre la puntuació màxima de 50 punts corresponent al segon exercici.
Poden superar la fase d'oposició un nombre d'aspirants superior al de places convocades.
Els aspirants que hagen superat la fase d'oposició disposen de 15 dies naturals a partir de l'endemà de la publicació de la llista d'aspirants aprovats, per a presentar els documents acreditatius dels mèrits valorables en la fase de concurs segons el barem especificat en l'annex I en les unitats de registre esmentades en la base 3.2. de la convocatòria.
6.2. En la fase de concurs, a la qual només accedixen els aspirants que hagen superat la fase d'oposició, es valoren els mèrits, d'acord amb l'Orde de 7 de maig de 2007, del conseller de Sanitat, per la qual aprova els barems de mèrits que s'apliquen als processos selectius per a la cobertura de places de personal estatutari al servici d'institucions sanitàries de la Generalitat Valenciana. En l'annex I es reproduïx el barem que s'aplica. La puntuació màxima en esta fase és de 100 punts.
El tribunal, que només pot valorar la documentació ben acreditada i aportada en temps i forma, pot requerir qualsevol aclariment sobre la documentació. Si el requeriment no s'atén, no es valora el mèrit corresponent. El tribunal també pot sol·licitar als aspirants una còpia traduïda per un traductor jurat dels documents al·legats si estan redactats en idiomes diferents dels oficials a la Comunitat Valenciana.
6.3. Resolució provisional del concurs oposició
Acabades la fase d'oposició i la fase de concurs, el tribunal ha de fer pública en el Diari Oficial de la Comunitat Valenciana la llista d'aspirants que han arribat fins a este punt del procés selectiu pel torn de promoció interna i d'accés lliure, amb l'especificació de la puntuació total obtinguda en cada fase. Els empats en la puntuació total es resolen en favor de l'aspirant que haja obtingut més puntuació en la fase d'oposició. Si subsistix l'empat, es resol d'acord amb els criteris especificats en el barem de mèrits.
Els aspirants disposen d'un termini de 10 dies hàbils, comptadors des de l'endemà d'esta publicació, per a fer les al·legacions que consideren pertinents relatives a la puntuació de la fase de concurs.
6.4. Resolució definitiva del concurs oposició
Una vegada vistes les al·legacions, la llista ordenada definitiva d'aspirants després de les fases d'oposició i de concurs, pel torn de promoció interna i accés lliure, l'ha de publicar el tribunal de la mateixa manera que la llista provisional.
Amb vista a garantir la quota de places reservades a persones discapacitades, i en el cas que, seguint l'orde de puntuació dels aspirants d'accés lliure, no es cobrisca el total de places reservades a la quota de persones discapacitades, s'ha d'incloure en els últims llocs amb dret a plaça, per l'orde de la puntuació obtinguda i fins a completar la quota reservada, si hi ha candidats per a això, els aspirants que hagen optat per acollir-se a esta quota i hagen superat la fase de concurs oposició.
6.5. Sol·licitud de places i entrega de documentació
El director general de Recursos Humans ha de fer pública, en els taulers d'anuncis de la seu central de la Conselleria de Sanitat, la resolució per la qual s'aprova la llista de places que s'oferixen als aspirants i el procediment perquè estos puguen efectuar l'opció a plaça. Per a l'elecció de destinació, hi ha un termini de 20 dies naturals des de l'endemà de la publicació d'esta resolució.
Poden sol·licitar una plaça els opositors relacionats en la resolució definitiva del concurs oposició fins a un número d'orde equivalent al nombre total de places oferides en cada torn, més un 25% d'eixa quantitat, amb caràcter de reserva, per als casos de pèrdua, per part d'algun opositor, dels drets derivats de la participació en el procés selectiu.
Durant este termini de 20 dies naturals, els aspirants han de presentar, a més de la sol·licitud de les places, la documentació següent:
a) Una fotocòpia compulsada del document nacional d'identitat o passaport.
b) Una fotocòpia compulsada del títol exigit per a la participació en estes proves selectives.
c) Una declaració de no estar inhabilitat per a l'exercici professional o l'exercici de funcions públiques i no haver sigut separat, per mitjà d'un expedient disciplinari, del servici de qualssevol de les administracions públiques.
d) Una certificació, expedida pels servicis mèdics dels servicis de salut, que acredite la capacitat funcional per a l'exercici del lloc de treball. La presa de possessió queda supeditada a la superació d'este requisit.
e) Els aspirants discapacitats han de presentar una certificació de la Conselleria de Benestar Social o d'un òrgan competent d'altres comunitats autònomes o de l'administració de l'Estat, que acredite eixa condició, així com la capacitat per a exercir les tasques que corresponguen als llocs d'esta convocatòria
Les persones que, dins del termini fixat, i excepte casos de força major, no presenten la documentació, no poden ser nomenades i queden anul·lades totes les actuacions, sense perjuí de la responsabilitat en què puguen haver incorregut per falsedat en la instància.
Si un aspirant seleccionat no té algun dels requisits exigits en la convocatòria, el director general de Recursos Humans ha de dictar una resolució amb exposició de motius que declare la pèrdua dels drets a la plaça de què es tracte. Esta resolució pot ser impugnada de la forma determinada en la base 8.
Els aspirants seleccionats pel sistema de promoció interna tenen preferència per a l'elecció de plaça sobre els procedents del sistema general d'accés lliure.
Les vacants que s'oferisquen han de correspondre sempre a places bàsiques de la categoria.
Les places que no es proveïsquen pel sistema de promoció interna s'acumulen a les convocades pel sistema d'accés lliure.
6.6. Adjudicació de places
Les places s'han d'adjudicar entre els aspirants d'acord amb la sol·licitud i l'orde de preferència, i per l'orde de la puntuació aconseguida. Perden els drets derivats de la participació en les proves selectives els aspirants que no sol·liciten cap plaça en temps i forma, i també els aspirants als quals, per la puntuació obtinguda en les proves, no els en corresponga cap entre les oferides, i els que no n'obtinguen cap entre les efectivament sol·licitades. Només poden ser declarats aprovats en les proves selectives i, per tant, nomenats, els aspirants que obtinguen una plaça. No es pot nomenar un nombre d'aspirants superior al de places convocades.
7. Publicació, nomenament i termini de presa de possessió
Acabat el termini per a la presentació de documents, el director general de Recursos Humans acorda, mitjançant una resolució, el nomenament dels aspirants finalment aprovats, amb la indicació de la plaça que els ha correspost, resolució que s'ha de publicar en el Diari Oficial de la Comunitat Valenciana.
El termini de presa de possessió és d'un mes comptat a partir de l'endemà de la publicació d'esta resolució en el Diari Oficial de la Comunitat Valenciana. Perden els drets derivats de la participació en el procés selectiu les persones que, transcorregut eixe termini, no s'hagen incorporat a la destinació, excepte per una causa de força major o impossibilitat. La pèrdua dels drets la declara una resolució que n'explique els motius del director general de Recursos Humans, després del tràmit d'audiència de la persona interessada.
8. Recursos
Esta convocatòria, les bases i tots els actes administratius que es dicten per a executar-la poden impugnar-los les persones interessades per mitjà de la interposició del recurs contenciós administratiu davant del Jutjat Contenciós Administratiu de la ciutat de València, en el termini de dos mesos, comptador a partir de la publicació de l'acte recorregut, segons que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb la redacció modificada per la Llei 4/1999, i també els articles 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Potestativament, poden interposar-hi un recurs de reposició, en el termini d'un mes, d'acord amb els articles 116 i 117 de la Llei 30/1992, segons la redacció modificada per la Llei 4/1999.
Els recursos contenciosos administratius que s'interposen contra esta convocatòria i els actes successius del procés selectiu s'han d'anunciar en el Diari Oficial de la Comunitat Valenciana per a citar a comparéixer les persones interessades.
Contra les resolucions i els actes de tràmit dictats pel tribunal que ha de jutjar el concurs oposició es pot interposar un recurs d'alçada en el termini d'un mes (articles 107 i 114 de la Llei de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999).
Tot això no impedix que hom use qualsevol altre recurs que considere convenient per al seu dret.
València, 5 de juny de 2009.- El director general de Recursos Humans: José Cano Pascual.
Annex I
Barem de mèrits del personal sanitari dels grups A, B, C i D i del personal de gestió i servicis dels grups A, B i C
Este barem es basa en l'Orde de 7 de maig de 2007, publicada en el Diari Oficial de la Comunitat Valenciana de 23.05.2007.
1. Formació acadèmica, fins a un màxim de 10 punts
1.1. Estudis de llicenciatura o diplomatura o batxiller o cicles formatius de grau superior o mitjà, fins a un màxim de 5 punts.
Per cada matrícula d'honor: 5 punts.
Per cada excel·lent: 4 punts.
Per cada notable: 2 punts.
La suma de les puntuacions es dividix pel nombre total d'assignatures obligatòries o troncals avaluades en el pla d'estudis.
S'ha de ponderar adequadament l'expedient acadèmic, fent les equivalències oportunes d'acord amb els plans d'estudis vigents.
1.2. Estudis de doctorat, fins a un màxim de 5 punts.
1.2.1. Sistema anterior a l'establit pel Reial Decret 185/1985:
Grau de llicenciatura: 1 punt.
Superació de la totalitat dels cursos de doctorat: 1 punt.
1.2.2. Sistema establit pels reials decrets 185/1985 o 778/1998:
Aspirants que han obtingut els 32 crèdits del programa de doctorat: 1 punt.
Reconeixement de suficiència investigadora o DEA: 1 punt.
Els apartats 1.2.1 i 1.2.2 s'exclouen entre si.
1.2.3. Grau de doctor: 2 punts. Si este grau s'ha aconseguit amb la qualificació cum laude, se suma 1 punt més.
2. Formació especialitzada, fins a un màxim de 30 punts
2.1. Tindre una altra llicenciatura o diplomatura o títol de formació professional relacionats amb les funcions del lloc i la categoria a què s'opta, diferents i d'un nivell no inferior a la titulació requerida com a requisit en la convocatòria: 10 punts.
2.2. Exclusivament aplicat al personal sanitari: tindre qualsevol de les especialitats d'infermeria següents: 15 punts.
- Infermeria Obstetricoginecològica
- Infermeria de Salut Mental
- Infermeria Geriàtrica
- Infermeria del Treball
- Infermeria d'Atencions Medicoquirúrgiques
- Infermeria Familiar i Comunitària
- Infermeria Pediàtrica
Les especialitats anteriors es puntuen llevat que s'exigisquen com a requisit de participació en la convocatòria.
Els apartats 2.1 i 2.2 s'exclouen entre si.
2.3 Es valoren els cursos, cursos superiors, diplomes o màsters que hagen sigut cursats per la persona interessada, segons l'escala següent, fins a un màxim de 20 punts.
Per la realització de màsters, fins a un màxim de 8 punts:
Per cada màster: 2 punts.
Per la realització de cursos o diplomes de més de 100 hores lectives, fins a un màxim de 6 punts:
Per cada curs superior o diploma: 0,75 punts.
Per la realització de cursos d'una duració entre 20 i 100 hores lectives, fins a un màxim de 6 punts:
Per cada curs de 40 o més hores de duració: 0,40 punts.
Per cada curs de 20 o més hores de duració: 0,20 punts.
3. Experiència professional, fins a un màxim de 45 punts
3.1. Per cada mes complet de servicis prestats en la mateixa categoria i especialitat en institucions sanitàries del Sistema Nacional de Salut: 0,30 punts.
3.2. Per cada mes complet de servicis prestats en un lloc d'alt càrrec, càrrecs intermedis, llocs directius o de lliure designació, o llocs amb funcions d'inspecció de servicis sanitaris, segons l'article 8: 0,20 punts.
3.3. Per cada mes complet de servicis prestats en una categoria diferent en institucions sanitàries del Sistema Nacional de Salut: 0,15 punts.
3.4. Per cada mes complet de servicis prestats de caràcter assistencial o de coordinació i direcció en programes de cooperació internacional per convenis o acords organitzats o autoritzats per l'administració pública: 0,15 punts.
3.5. Per cada mes complet de servicis prestats en la mateixa categoria i especialitat en qualsevol administració pública o en institucions acreditades per a la formació de l'especialitat que es tracte: 0,05 punts.
3.6. No es poden valorar per més d'un apartat servicis prestats simultàniament.
4. Altres activitats, fins a un màxim de 10 punts
4.1. Per haver fet treballs científics i d'investigació, d'acord amb la taula de càlcul següent, fins a un màxim de 6 punts:

4.2. Professor associat, o titular o catedràtic en ciències de la salut, fins a un màxim de 2 punts.
Per cada curs acadèmic complet: 0,50 punts.
4.3. Per formar part de comissions clíniques de control de qualitat acreditades en institucions sanitàries públiques, amb una certificació emesa pel director de la comissió, fins a un màxim d'1 punt.
Per cada 12 mesos: 0,25 punts.
4.4. Per activitats com a tutor de residents, haver rebut beques d'estudi o d'investigació, i també per tindre altres mèrits o haver fet activitats rellevants relacionades amb l'especialitat, no previstes en els apartats anteriors, fins a un màxim d'1 punt.
5. Coneixements de valencià, fins a un màxim de 5 punts
Certificat de coneixements orals: 2 punts.
Certificat de grau elemental: 3 punts.
Certificat de grau mitjà: 4 punts.
Certificat de grau superior: 5 punts.
Annex II
Temari de normativa general
1. La Constitució Espanyola de 1978: estructura i contingut. Drets i deures fonamentals. garantia i suspensió. El Tribunal Constitucional. El defensor del poble. Reforma de la Constitució.
2. L'Estatut d'Autonomia de la Comunitat Valenciana: la Generalitat. Competències. Relacions amb l'Estat i altres comunitats autònomes. Relacions amb la Unió Europea. Acció Exterior. Administració local. Economia i Hisenda. Reforma de l'Estatut. Altres institucions de la Generalitat Valenciana.
3. La Llei de Govern Valencià: El Consell. Relacions del Consell i les Corts. Administració pública de la Generalitat Valenciana. Responsabilitat dels membres del Consell i de l'administració Pública de la Generalitat Valenciana.
Temari de normativa sanitària comuna
1. Reial Decret 1030/2006, de 15 de setembre, que establix la cartera de servicis comuns del Sistema Nacional de Salut i el procediment d'actualització. Llei 16/2003, de 20 de maig, de Cohesió i Qualitat del Sistema Nacional de Salut.
2. Llei 3/2003, de 6 de febrer, de la Generalitat, d'Ordenació Sanitària de la Comunitat Valenciana. Decret 74/2007, de 18 de maig, del Consell, que aprova el Reglament sobre Estructura, Organització i Funcionament de l'Atenció Sanitària a la Comunitat Valenciana.
3. Llei 6/2008, de la Generalitat, d'Assegurament Sanitari del Sistema Públic de la Comunitat Valenciana. Decret 154/2006, de 13 d'octubre, del Consell, que aprova el II Pla de Salut de la Comunitat Valenciana, per la Llei 3/2003, d'Ordenació Sanitària.
4. Decret 25/2005, de 4 de febrer, del Consell, que aprova els Estatuts reguladors de l'Agència Valenciana de Salut. Decret 120/2007, de 27 de juliol, del Consell, que aprova el Reglament Funcional de la Conselleria de Sanitat.
5. Llei 55/2003, de 16 de desembre, de l'Estatut Marc del Personal Estatutari dels Servicis de Salut. Decret 7/2003, de 28 de gener, del Consell de la Generalitat, pel qual aprova el Reglament de Selecció i Provisió de Places de Personal Estatutari al Servici d'Institucions Sanitàries de la Generalitat Valenciana.
6. Decret 137/2003, de 13 de juliol, que regula la jornada i els horaris de treball, permisos, llicències i vacances del personal al servici de les Institucions Sanitàries de la Generalitat Valenciana. Retribucions del personal sanitari. Carrera professional i desenrotllament professional en l'àmbit de les institucions sanitàries.
7. Llei 1/2003, de 28 de gener, de la Generalitat, de Drets i Informació al Pacient de la Comunitat Valenciana. Llei 31/1995, de 8 de novembre, de Prevenció de Riscos Laborals. Llei 54/2003, de Reforma del Marc Normatiu de la Prevenció de Riscos Laborals.
Temari d'informàtica
1. Conceptes informàtics bàsics. Maquinari / programari. Sistema operatiu. Llenguatge. Programes d'aplicació. Perifèrics. Connectivitat. Utilització d'ordinadors en xarxa: usuaris de xarxa i compartició de recursos.
2. Sistemes operatius d'ús generalitzat. Particularitats i diferències entre ells.
3. Automatització d'oficina. Ferramentes ofimàtiques: fulls de càlcul, processadors de text, bases de dades. Paquets integrats. Gràfics i autoedició. Especial atenció a les ferramentes ofimàtiques d'ús comú en la Generalitat Valenciana: Word, Excel i Access.
Temari específic de la categoria
Tècnic de la funció administrativa
1. L'Estat. L'estat de dret i l'estat social de dret. La Corona. Les Corts Generals. Les cambres: composició, organització i funcions. El Govern. El president del Govern. Relacions entre el Govern i les Corts Generals. El Poder Judicial.
2. L'Administració Publica: concepte i principis. El dret administratiu. Les prerrogatives i privilegis de l'administració Pública. El principi de legalitat. El poder d'autotutela de l'administració. Les potestats administratives. L'activitat discrecional: límits i control.
3. L'ordenament jurídic: concepte i elements. Els principis de reserva de llei, de jerarquia normativa i de competència. La Constitució i el seu valor normatiu. La llei: concepte i significat. La reserva de llei. El procediment d'elaboració de les lleis de l'Estat. Classes de lleis estatals. Les normes del poder executiu amb valor de llei. Lleis autonòmiques. El control de constitucionalitat de les lleis.
4. El reglament. Concepte i classes. Naturalesa. Fonament i límits de la potestat reglamentària. La inderogabilidad singular de les disposicions generals. Procediment d'elaboració. El control de la potestat reglamentària. Altres fonts de l'ordenament administratiu. Els principis generals del dret. El costum. El valor de la jurisprudència en el dret administratiu.
5. Els tractats internacionals: concepte i naturalesa. Classes. Rang normatiu dels tractats en el dret espanyol. El dret de les comunitats europees. Les comunitats europees. El dret comunitari. El dret originari. El dret derivat. L'adaptació del dret nacional al dret comunitari. L'organització de la justícia de la Unió Europea. L'aplicació del dret comunitari per part dels jutges i tribunals nacionals.
6. Els principis d'organització administrativa. Els òrgans de l'administració pública. Potestat organitzativa. Classes d'òrgans. La competència i la jerarquia . Les tècniques d'alteració de l'exercici de les competències. Els conflictes d'atribucions. Relacions entre ens administratius. Descentralització. Autonomia. Coordinació i cooperació intersubjectives. Tutela i control.
7. L'Administració de l'Estat. L'organització de l'administració central de l'Estat. Òrgans consultius. L'administració general de l'Estat en l'exterior.
8. Les comunitats autònomes. Els principis de la regulació constitucional. Organització de les comunitats autònomes. Competències de les comunitats autònomes. L'administració autonòmica. Relacions de l'Estat amb les comunitats autònomes.
9. L'Administració local. Pressupostos constitucionals. La legislació de règim local. El municipi. El territori i la població municipal. L'organització municipal. Competències municipals. La província. Naturalesa. El territori i la població. Organització. Competències. Règims especials. Altres entitats locals. Relacions entre les entitats locals i les administracions estatal i autonòmica.
10. La tipologia dels ens públics. L'administració institucional Els organismes públics. Els organismes autònoms. Les entitats públiques empresarials. Les societats mercantils. Les fundacions del sector públic. L'administració corporativa.
11. Els actes administratius: concepte. Elements. Classes d'actes administratius. La motivació, la notificació i la publicació. El silenci administratiu. L'eficàcia de l'acte administratiu. L'executivitat dels actes administratius. L'execució forçosa per l'administració. La invalidesa de l'acte administratiu. La convalidació, conservació i conversió dels actes administratius.
12. El procediment administratiu: Concepte i significat. Principis. Fases del procés administratiu: iniciació, ordenació, instrucció, terminació. El procediment d'execució forçosa dels actes administratius. Principis generals. Mitjans d'execució forçosa
13. La protecció judicial dels drets fonamentals. Referència al recurs d'empara davant del Tribunal Constitucional. Drets i deures dels ciutadans en les relacions amb l'administració. Classificació.
14. La revisió d'actes en via administrativa. Revisió d'ofici. Revocació dels actes administratius. Rectificació d'errades materials o de fet. Altres procediments d'impugnació d'actes administratius. Els recursos administratius. Reclamacions prèvies a l'exercici d'accions en via judicial.
15. La jurisdicció contenciosa administrativa. Els principis de la jurisdicció contenciosa administrativa a Espanya. Extensió i límits de la jurisdicció contenciosa administrativa. Les parts i objecte del recurs. Les mesures cautelars. Els procediments davant de la jurisdicció contenciosa administrativa. Recursos i execució de sentències.
16. La responsabilitat patrimonial de l'administració Pública. Concepte i fonament. L'acció de responsabilitat. La responsabilitat de l'administració Pública en relacions de dret privat. Responsabilitat de les autoritats i personal al servici de les administracions públiques. La responsabilitat en l'àmbit sanitari: dret a la informació, consentiment informat, història clínica, lex artis, danys indemnitzables, dany moral, dany desproporcionat, la doctrina de la pèrdua de l'oportunitat.
17. La potestat sancionadora de l'administració. Principis generals. El procediment per a l'exercici de la potestat sancionadora.
18. Els contractes del sector públic (I). Àmbit d'aplicació de la Llei de 30/2007, de 30 d'octubre. Contractes exclosos. Règim jurídic dels contractes administratius i privats. Contractes subjectes a regulació harmonitzada. Principis i requisits dels contractes. Perfecció i forma del contracte. Règim d'invalidesa. El recurs especial en matèria de contractació.
19. Els contractes del sector públic (II). Parts del contracte. Objecte, preu i quantia del contracte. Garanties exigibles en la contractació del sector públic. Normes generals de la preparació de contractes per a les administracions públiques.
20. Els contractes del sector públic (III). Adjudicació dels contractes de les administracions públiques. Efectes, compliment i extinció dels contractes administratius. Normes generals. Òrgans competents en matèria de contractació. Ordes de delegació de competències de la Conselleria de Sanitat en matèria de contractació.
21. L'expropiació forçosa. Fonament, naturalesa i procediment. Les formes d'activitat administrativa: L'activitat de limitació, arbitral, de servici públic i de foment.
22. El dret tributari. Concepte i contingut. El sistema tributari espanyol. Taxes i preus públics. Els impostos i la seua classificació. El finançament de les comunitats autònomes. El finançament de la Comunitat Valenciana.
23. El pressupost de la Generalitat. Concepte. Principis generals. El cicle pressupostari de la Generalitat: elaboració, aprovació, execució i liquidació.
24. El règim dels crèdits pressupostaris. Modificació dels crèdits inicials. Crèdits extraordinaris i suplements de crèdits. Transferències de crèdits. Generacions i anul·lacions. Despeses plurianuals.
25. L'execució del pressupostos de despeses. Procediment general: autorització, disposició, obligació i pagament. Procediments especials de l'execució de la despesa.
26. El control pressupostari. La intervenció. La tresoreria. El control extern.
II. Règim jurídic de la funció pública. Dret laboral i de la Seguretat Social
27. L'Estatut Bàsic de l'Empleat Públic (I). Objecte i àmbit d'aplicació. Classes de personal al servici de les administracions públiques. Drets i deures. Codi de conducta dels empleats públics: drets dels empleats públics; dret a la carrera professional i a la promoció interna i avaluació de l'exercici; drets retributius; dret a la negociació col·lectiva, representació i participació institucional, dret de reunió; dret a la jornada de treball, permisos i vacacions; deures dels empleats públics. Codi de conducta.
28. L'Estatut Bàsic de l'Empleat Públic (II). Adquisició i pèrdua de la relació de servici. Ordenació de l'activitat professional: planificació de recursos humans; estructuració de l'ocupació pública; provisió de llocs de treball i mobilitat. Situacions administratives. Règim disciplinari. Cooperació entre les administracions públiques.
29. La Llei de la Funció Pública Valenciana. Àmbit d'aplicació. Estructura i contingut.
30. El dret del treball. Naturalesa i caràcters. Fonts del dret del treball. L'Estatut dels Treballadors: estructura i contingut. Els convenis col·lectius: concepte, eficàcia i tipologia.
31. El contracte de treball. Concepte, subjectes, objecte i causes. Modalitats del contracte de treball: períodes de prova. Relacions laborals especials. Principal referència al contracte d'alta direcció i en especial al personal MIR i la seua nova regulació. La suspensió del contracte de treball. L'extinció: causes i efectes. L'acomiadament disciplinari: formes, classes i efectes. Acomiadament nul, procedent i improcedent: efectes i causes. Salari i garanties salarials.
32. La Seguretat Social. Caràcters generals del sistema espanyol. Estructura. Règims especials. Acció protectora. La gestió de la Seguretat Social: entitats gestores, servicis comuns i entitats col·laboradores.
33. El règim general de la Seguretat Social. Àmbit. Inscripció d'empreses. Afiliació de treballadors: altes, baixes, forma de fer-ne i terminis. Cotització: bases i tipus. Recaptació: ajornament i fraccionament del pagament de quotes. Recaptació en període voluntari i en via executiva. Contingències protegibles. Règim general de les prestacions. La incapacitat temporal. Òrgans competents en la gestió i control. Marc de col·laboració.
34. La prevenció dels riscos laborals: conceptes bàsics i disciplines que la integren. Drets i obligacions. Sistemes de prevenció. Responsabilitats i sancions. Aplicació de la Llei de Prevenció de Riscos Laborals en la Generalitat.
III. Règim jurídic del personal estatutari
35. El personal estatutari. Antecedents de la legislació reguladora del personal estatutari. Naturalesa jurídica i evolució. Jurisdicció competent. Les noves formes de gestió dels servicis sanitaris: La Llei 15/1997. Especial referència a les noves formes de gestió en la Conselleria de Sanitat i el seu règim jurídic.
36. La Llei 55/2003, de 16 de desembre. Àmbit d'aplicació. La classificació del personal estatutari. Planificació i ordenació del personal. Els plans d'ordenació de recursos humans.
37. Els drets i deures del personal estatutari. Adquisició i pèrdua de la condició de personal estatutari fix. Jubilació. Processos d'integració en els règims estatutaris. Provisió de places, selecció i promoció interna. Mobilitat del personal.
38. Els sistema retributiu del personal estatutari al servici de la Conselleria de Sanitat. Normativa en matèria de retribucions de la Conselleria de Sanitat. Regulació del complement específic, de la carrera i del desenrotllament professional. Altres règims retributius del personal.
39. La jornada de treball, permisos i llicències del personal estatutari. Especial referència al Decret del Consell 137/2003, de 13 de juliol. Situacions administratives del personal estatutari.
40. El règim disciplinari i regulació en les institucions sanitàries de l'Agència Valenciana de Salut. Règim d'incompatibilitats. Activitats públiques i privades. Activitats exceptuades. Règim de les places vinculades. Alts càrrecs. Bases generals del règim de concerts entre les universitats i les institucions sanitàries.
IV. Dret sanitari
41. L'organització sanitària de l'Estat. La Llei General de Sanitat. El sistema de salut. Principis generals i actuacions sanitàries generals i sectorials. La intervenció de les administracions sanitàries. Infraccions i sancions. Estructura. El Pla de Salut i la coordinació general sanitària. Recursos del Sistema Nacional de Salut, finançament i personal.
42. La Llei 3/2003, de 6 de febrer, d'Ordenació Sanitària de la Comunitat Valenciana. Organització i funcionament de la Conselleria de Sanitat. L'Agència Valenciana de Salut. Estatuts reguladors.
43. L'estructura, organització i funcionament de l'assistència sanitària a la Comunitat Valenciana. Marc general. Prestacions assistencials i estructures directives.
44. La Llei 4/2005, de 17 de juny, de Salut Pública de la Comunitat Valenciana. Contingut i estructura organitzativa.
45. La Llei 16/2003, de 28 de maig, de Cohesió i Qualitat del Sistema Nacional de Salut. Objecte. Principis. Prestacions. Garantia de les prestacions.
46. La Cartera de Servicis Comuns del Sistema Nacional de Salut. Prestacions específiques de la Comunitat Valenciana. Reintegrament de despeses.
47. La Llei 6/2008, de 2 de juny, d'Assegurament Sanitari de la Comunitat Valenciana. Objecte i àmbit d'aplicació. Sistema d'Informació Poblacional de la Conselleria de Sanitat. Grups i modalitats d'assegurament del sistema sanitari de la Comunitat Valenciana. Prestacions sanitàries.
48. La Llei 44/2003, de 21 de novembre, d'Ordenació de les Professions Sanitàries. Normes generals. Exercici de professions sanitàries. Desenvolupament professional i el seu reconeixement. Exercici privat de les professions sanitàries.
49. La Llei 41/2002, de 14 de novembre, d'Autonomia del Pacient. Contingut i principis generals.
50. La Llei 1/2003, de 28 de gener, de Drets i Informació al Pacient de la Comunitat Valenciana. Principis generals. Drets d'informació. El consentiment informat. Dret a la lliure elecció i a l'autonomia del pacient. La història clínica. Normativa de desplegament.